Úradný vestník L 024 , 29/01/1985 S. 0013 - 0014

Fínske špeciálne vydanie: Kapitola 2 Zväzok 4 S. 0052

Španielske špeciálne vydanie: Kapitola 02 Zväzok 13 S. 0019

Švédske špeciálne vydanie: Kapitola 2 Zväzok 4 S. 0052

Portugalské špeciálne vydanie Kapitola 02 Zväzok 13 S. 0019



Nariadenie Komisie (EHS) č. 211/85 z 25. januára 1985 o zatrieďovaní tovaru do podpoložky 84.55 C Spoločného colného sadzobníka KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie Rady (EHS) č. 97/69 zo 16. januára 1969 o opatreniach, s cieľom zabezpečiť jednotné uplatňovanie nomenklatúry Spločného colného sadzobníka [1], naposledy doplnené a upravené nariadením (EHS) č. 2055/84 [2] a najmä jeho článok 3, keďže s cieľom zabezpečiť jednotné uplatňovanie nomenklatúry Spoločného colného sadzobníka je potrebné určiť zatriedenie pamäťových súčiastok určených na použitie ako súčiastky do zariadení na automatické spracovanie údajov; prvá z týchto pamäťových súčiastok pozostáva zo: - statickej RAM pamäte s voľným prístupom pre zápis a čítanie v technológii C-MOS, - obdĺžnikového viacvrstvového keramického panelu s tlačeným obvodom (17 × 39 mm) obsahujúceho (samostatné): - štyri statické RAM pamäte, v technológii C-MOS (C-MOS-SRAM) obsahujúce monolitický integrovaný obvod, každá s pamäťou 16 K alebo 64 K, - jeden dekódovač vo forme monolitického integrovaného obvodu, - konektory 2 × 14 a druhá z: - EPROM pamäte (elektronickej programovateľnej permanentnej pamäte), - obdĺžnikového viacvrstvového keramického panelu s tlačeným obvodom (17 × 39 mm) obsahujúceho (samostatné): - dve programovateľné permanentné pamäte vymazateľné UV lúčom (EPROM), vo forme monolitického integrovaného obvodu každá s pamäťou 64 K a kryštálového okna v hornej ploche, - jeden dekódovač vo forme monolitického integrovaného obvodu, - jeden oddeľovací kondenzátor, - konektory 2 × 14, keďže Spoločný colný sadzobník v prílohe k nariadeniu Rady (EHS) č. 950/68 [3], naposledy doplnenému a upravenému nariadením (EHS) č. 3400/84 [4], zatrieďuje časti, súčasti a príslušenstvo vhodné na použitie jedine a hlavne s rovnakými zariadeniami druhov zatriedených do položiek 84.51 až 84.54 vrátane, do položky 84.55 (zariadenia na automatické spracovanie údajov položky 84.53) a elektronické mikroobvody položky 85.21; keďže by tieto položky mohli byť brané do úvahy s cieľom zatriedenia vyššieuvedených výrobkov; keďže tieto pamäťové súčiastky nie sú elektronické mikroobvody položky 85.21, lebo nie sú samostatne kombinovateľné a preto nie sú obsiahnuté v poznámke 5 (B) písm. c) ku kapitole 85; keďže tieto zostavy vytvorené pridaním ďalších zariadení alebo ďalších rovnakých alebo odlišných elektronických mikroobvodov k elektronickému mikroobvodu musia byť zatriedené v súlade s ustanoveniami, ktoré riadia colné zatriedenie častí a príslušenstva strojov a najmä s ustanoveniami poznámky 2 písm. b) k sekcii XVI; keďže následne vyššieuvedené výrobky by mali byť zatriedené do položky 84.55; keďže opatrenia ustanovené v tomto nariadení sú v súlade so stanoviskom Výboru pre nomenklatúru Spoločného colného sadzobníka, PRIJALA TOTO NARIADENIE: Článok 1 Pamäťové súčiastky určené na použitie ako časti a súčasti zariadení na automatické spracovanie údajov pozostávajúce zo: - statickej RAM pamäti (s voľným prístupom pre zápis a čítanie) v technológii C-MOS, - obdĺžnikového viacvrstvového keramického panelu s tlačeným obvodom (17 × 39 mm) obsahujúce (samostatné): - štyri statické RAM pamäte v technológii C-MOS (C-MOS-SRAM) obsahujúce monolitický integrovaný obvod, každá s pamäťou 16 K alebo 64 K, - jeden dekódovač vo forme monolitického integrovaného obvodu, - konektory 2 × 14 - EPROM pamäte (elektronickej programovateľnej permanentnej pamäti), - obdĺžnikového viacvrstvového keramického panelu s tlačeným obvodom (17 × 39 mm) nesúceho (oddeliteľne): - dve EPROM pamäte (programovateľné permanentné pamäte vymazateľné UV lúčom) vo forme monolitického integrovaného obvodu každá s pamäťou 64 K a kryštálového okna v hornej ploche, - jeden dekódovač vo forme monolitického integrovaného obvodu, - jeden oddeľovací kondenzátor, - konektory 2 × 14, sa majú v Spoločnom colnom sadzobníku zatriediť do podpoložky: 84.55 Časti, súčasti a príslušenstvo (iné ako kryty, prepravné skrine a podobne) vhodné na použitie jedine a hlavne s rovnakými strojmi druhov zatriedených do položiek 84.51 až 84.54 vrátane C. Ostatné Článok 2 Toto nariadenie nadobúda účinnosť 21. deň po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 25. januára 1985. Za Komisiu Cockfield Člen Komisie [1] Ú. v. ES L 14, 21.1.1969, s. 1. [2] Ú. v. ES L 191, 19.7.1984, s. 1. [3] Ú. v. ES L 172, 22.7.1968, s. 1. [4] Ú. v. ES L 320, 10.12.1984, s. 1. --------------------------------------------------